روسیه مدافعه وزیرلیگی اوکراینده قومنده مرکزی بیلن تیل دیپوسی نینگ راکت ارقه لی اوریلگن لیگینی بیلدیردی.
وزیرلیک سوزچیسی ایگور کوناشینکوف اوکراینده گی اوروشده روس حربی کوچلری نینگ توناون کونی آلیب بارگن عملیاتلری حقیده بیانات بیردی.
کوناشینکوف روس حربی کوچلری نینگ اوکراینده گی حربی آست قوریش مرکزلریگه هجوم اویوشتیریش گه دوام ایتیب تورگن لیگینی معلوم قیلدی.
کوناشینکوف "زولوچیف و چوخیف مسکونی منطقه لرده جایلشگن منطوق مدافعه کوچلری نینگ قومنده مرکزی، تیل دیپوسی و زره واسطه لرنینگ مستری خانه سی راکت ارقه لی اوریب یوق قیلیندی" دیب ایتدی.
اوکراینده اوچاق هجوملری ارقه لی 33 ته حربی آست قوریش نینگ یوق قیلینگن لیگینی معلوم قیلگن کوناشینکوف بوگونگچه اوکراین اردوسیگه باغلیق 125 ته اوچاق و 93 ته تیک اوچر قاله ویرسه 403 ته هیداوچیسیز هوا واسطه سی، 1 مینگ 981 ته تانک بیلن زره واسطه، 854 ته اوبوس بیلن هاوان و 1 مینگ 876 ته حربی واسطه نینگ یوق قیلینگن لیگینی افاده ایتدی.
ایگور کوناشینکوف اوکراین نینگ ماریپول شهریده توقنه شوولر یوز بیریب تورگن لیگینی هم تاکییدله دی.
شونده ی بولیب روسیه مدافعه وزیرلیگی اوکراینده اوروش باشله گندن بوگونچه 620 مینگدن آرتیق کیشی نینگ تخلیه قیلینگن لیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
